**ПРОГРАМА**

**За дейността на НЧ „Развитие – 1878г.”с. Дълбоки,**

**общ. Ст. Загора през 2024г**.

 Настоящата програма за развитие дейността на читалище „Развитие1878“ за 2024 г. е разработена на основание чл.26,ал.2 от ЗНЧ. Изготвянето на програмата цели непрекъснато обединяване на усилията за развитие и утвърждаване на читалището, като важна обществена институция, реализираща културната идентичност на селото ни.

 В своята вече 145 годишна история НЧ ,,Развитие 1878” е доказало мястото си на притегателен духовен център, ползващ се с доверие и имащ дълбоки корени в местната култура и традиции.

**Анализ за състоянието на читалището:**

 На територията на селото ни функционира само читалище „Развитие1878“, което има изключително значение за съществуващото културно многообразие и заедно с другите институции на територията на селото ни, е фактор за интелигентен растеж. Читалището ни е място, в което българските традиции се предават от поколение на поколение, разпространяват се знания и умения, център за информация и комуникации, център в който има място за всеки независимо от неговата възраст, пол, етническа и партийна принадлежност. И всичко това се постига благодарение на доброто взаимодействие на всички представители на местната общност, както и непрекъснатия обмен с тях. Всичко това или външната среда осигурява следните възможности:

 - културно – етническо многообразие

 - сътрудничество с общинската администрация, НПО, училището

 -кандидатстване и реализиране на проекти

 **Кои са силните страни на външната среда?**

 -щатен персонал, обезпечаващ читалищната дейност

 -сграда предоставена за оперативно управление и стопанисване общинска база

 - умения за работа в екип

 -изпълняват се широк кръг от дейности

 - наличие на офис техника

 - интерес към търсене и развиване на нови читалищни форми на читалищна дейност

 **Кои са слабите страни?**

 - недостатъчен финансов ресурс за поддръжка и ремонт на сградния фонд

**ОСНОВНИ ЦЕЛИ НА ПРОГРАМАТА**

1.От направеният анализ на читалището може да се направи изводът, че е необходимо да продължава партньорството на читалището с общината, с училището, НПО и предимно с хората от местната общност.

2.Подкрепа и насърчаване на любителското творчество , насочено към нематериалното културно наследство.

3.Превръщане на читалището в общодостъпен център за библиотечно и информационни осигуряване на населението ни.

4.Популяризиране на с. Дълбоки и превръщането му в туристическа дестинация.

**ПОДЦЕЛИ**

1.Развитие и утвърждаване на духовните и културни ценности на гражданското общество в Дълбоки.

2.Подпомагане на традиционните читалищни дейности и търсене на нови съвременни форми за тяхното развитие и предаване.

3.Активизиране ролята на читалището в процеси, подпомагащи местното развитие .Популяризиране на исторически забележителности,

4.Повишаване ролята им при социалната и културна интеграция на различни общности, в т.ч. групи в риск, в неравностойно положение, етнически общности и др.;

5. Превръщане на читалището в общодостъпен център за библиотечно и информационно осигуряване на населението, чрез навлизане на съвременните комуникационни и информационни технологии.

6.Във връзка с популяризирането на с. Дълбоки-събиране на краеведска информация, архивни снимки, разговори с местни дългогодишни жители. Издирване на местни обичаи ,занаяти и традиционни дълбошки ястия. Иницииране на доброволчески групи за облагородяване на места, пътеки към забележителности и кътове за отдих.

**ОСНОВНИ ЗАДАЧИ:**

1.Обогатяване на културно-просветна дейност сред населението.

**2.Опазване и обогатяване на културното наследство.**

**3.Подпомагане на любителското художествено творчество и продължаване на местните , регионални и национални традиции.**

**4.Обогатяване и развитие на библиотеката, като средище за информация, комуникация, обучение, знание и културна дейност.**

**5.Прилагане на иновативни подходи за повишаване на читателския интерес и привличане на по-широк кръг от населението за участие в културния живот на Дълбоки.**

**I. ДЕЙНОСТИ ПО ПЛАН- ПРОГРАМАТА**

**А. БИБЛИОТЕЧНО ДЕЛО ПРЕЗ 2024 г.**

 И през 2024 г. библиотеката да продължи да се развива като културно-информационен център, отговаряща на съвременните потребности на населението ,като за целта усилията бъдат насочени към:

-обновяване и обогатяване на библиотечния фонд чрез разработване на проекти и участие в обявените сесии и програми от МК.

-участие в мероприятията и обученията на програмата „Глобални библиотеки”

- задълбочена работа за популяризиране на книгата и четенето, разширяване на инициативата „Четяща България”

-мероприятия за повишаване читателския интерес /лит. викторини и игри, обсъждане на книги, срещи с писатели, изложбени кътове по случай годишнини и нови книги и пр./

- предоставяне на компютърни и интернет услуги

-популяризиране историята на родния край и в частност на Дълбоки.

**Б. ЛЮБИТЕЛСКО ТВОРЧЕСТВО И ХУДОЖЕСТВЕНО ТВОРЧЕСКА ДЕЙНОСТ**

 С изявите на читалището ще продължи да се работи за развитие и обогатяване на културния живот в Дълбоки, за утвърждаване на национално самосъзнание и съхранение богатството на местната и етническа култура.

И през настоящата година усилията да бъдат насочени към опазване на фолклора и традиционното народно богатство и създаване на условия и възможности за тяхното развитие и популяризиране чрез включването им в програмите на културния туризъм.

* Целенасочена работа по възстановяване на празнично-обредния календар и местните традиции и обичаи.
* Подпомагане дейността на съществуващите художествени колективи, кръжоци и клубове.
* Участие в регионални, национални и международни фестивали и събори.

 В читалището ще продължат да работят пет постоянно действащи колективи, а именно:

* + - ПААФ „Дълбоки”
		- ДФГ „Дълбочанчета”
		- Танцов състав
		- Женска фолклорна група
		- Група за стари градски песни

 **Временно действащи :**

* Лазарска група
* Коледарска група

**В. Работата на читалището в подкрепа на местната общност**

1. Да продължи утвърденото толерантно отношение към ромската общност в Дълбоки - активно включване в лятната занималня и формациите в читалището

2.Провеждане на т.н. читалищна дискусионна маса под наслов „ моето място в общността“ – дискусии свързани с бита на хората, потребностите от здравен просветен и развлекателен характер, срещи с дейци на изкуството и културата празници, опазване и облагородяване на околната среда и средата в която живеем.

 **ПОДДРЪЖКА , РЕМОНТ И ОБОРУДВАНЕ НА МТБ**

 Разгърната площ общо 1268 кв.м. площ със зрителна зала и балкон - 350 седящи места, библиотека, книгохранилище, гримьорни, репетиционна. Базата е в сравнително добро състояние. Към момента се прави ремонт на пода в салона на читалището, смяна на дограми в гримьорните и ремонт на покрива.

1.Търсене на възможности за основен ремонт на фасадата на сградата.

2.Осигуряване физически достъп за хората с увреждания-библиотеката, канцеларията.

-мотивирано предложение до общината за ремонт на читалището

-разработване на проекти

-допълваща целева субсидия от МК

 Срок-текущ отг. председател и секретар

**РЕАЛИЗИРАНЕ НА ПРОЕКТИ**

 1.Редовно кандидатстване по подходящи проекти пред различни донори и Европейски програми за реализиране на културна и социална дейности, ремонтни дейности , празници и фестивали и пр.

 Срок- текущ,отг.секретар и библиотекар

**ОБУЧЕНИЯ И СЕМИНАРИ**

 1.Участие на читалищните служители през годината в обучение на семинари организирани от РЕКИЦ, Общината и Регионалната библиотека

 2. Участие на библиотекаря в обучение по Програма „Глобални библиотеки-България”

**БЕЛЕЖИТИ ДАТИ И ГОДИШНИНИ**

* 120 г. от рождението на Георги Караславов
* 20 г. от смъртта на Йордан Радичков
* 185 г. от рождението на Илия Блъсков
* 125 г. от рождението на Ерих Кестнер
* 125 г. от рождението на Панчо Владигеров
* 90 г. от рождението на Христо Фотев
* 95 г. от рождението на Вера Мутафчиева
* 135 г. от рождението на Христина Морфова
* 145 г. от рождението на Уилям Шекспир
* 225 г. от рождението на Оноре дьо Балзак
* 225 г. от рождението на Александър Пушкин
* 120 г. от рождението на Атанас Далчев
* 115 г. от рождението на Димитър Димов
* 105 г. от рождението на Богомил Райнов
* 160 г. от рождението на Петър Дънов
* 235 г. от рождението на Васил Априлов
* 105 г. от рождението на Николай Хайтов
* 160 г. от рождението на Бранислав Нушич
* 190 г. от рождението на Любен Каравелов
* 95 г. от рождението на Йордан Радичков
* 110 г. от рождението на Павел Вежинов
* 80 г. от рождението на Надежда Захариева
* 180 г. от рождението на Петко Киряков
* 115 г. от рождението на Никола Вапцаров
* 285 г. от рождението на Софроний Врачански

**ИЗЛОЖБИ**

 1.,,Бяло и червено“-изложба на мартеници –м. февруари-читалище

 2.,,Най-вкусната баница“-кулинарна изложба–м. март -читалище

 3. „Великденска трапеза”-изложба на великденски яйца и -читалище

 4. ,,Плодородна и златна есен”-изложба с дарове от природата- читалище

 5. ,,Будители от родния край“-читалище

 6. Изложба посветена на 80 години ПААФ ,,Дълбоки”-ноември -читалище

 7.Изложба на коледни картички, сувенири и сурвачки -читалище

Периодични изложби на литература и на бележити личности, литературни творци и нова литература- читалище, библиотека

**ПРАЗНИЦИ**

1. „Бабинден” – ритуал и веселие-21.01 – пенсионерски клуб

3. ,,Празник на любовта и виното“-14.02-читалището

 4.Ден на самодееца-01.03-празнична вечер-читалище

 5.,,Баба Марта бързала, мартенички вързала“ -Баба Марта подарява мартенички на жителите на Дълбоки -01.03

 6. 3 март-тържествено издигане на знамето на Р. България-концерт-рецитал пред кметството и поднасяне на цветя на паметника на загиналите воини в Джуранлийския бой.

 7.Празнична програма по случай международния ден на жената- 08.03 в пенсионерски клуб

 8.,,Заговезни-пречистващия огън” – празник по кварталите

 9. „Низ по село Лазар ходи“- лазаруване из селото

10. „Изворът да не пресъхва“ – 20 издание на детския фолклорен празник

 11.„Дълбоки – роден край, гордост моя” –06.05- празник за селото

 12.Ден на славянската писменост-съвместен концерт с ОУ ,,Иван Мирчев“-24.05

 13. Денят на Ботев и загиналите за свободата-тържествен концерт-2 юни

 14. „Еньовден” – обредно събиране на билки и ритуал-24.06.

 15. Съединението на България-06.09

 16.Ден на Независимостта на България-22.09

 17.80 Години ансамбъл ,,Дълбоки“

 18.Пети празник на тиквата-м .ноември

19. Седми национален фестивал “От Игнажден до Коледа-традиции и съвременност“-м. декември –в с . Дълбоки

20.” Коледна магия”- декемврийски празници

 -изложба на коледни ястия

 -детски празник с Дядо Коледа

-запалване на коледната елха

-„Стани нине, господине, че ти идем добри гости“-коледуване из селото

 **ЗАБАВНО-УВЕСЕЛИТЕЛНИ**

1. Ден на детето-Празник с децата от селото- читалище -01.06.

2.„Здравей, лято!” – детски празник – м .юли

3. ,,Довиждане, лято!” – детски празник закриване на лятната ваканция-м. август

 **ФЕСТИВАЛИ**

 1.Участие на колективите и ПААФ в регионални , национални и МФФ.

 Срок- текущ , секретар

**КАЛЕНДАРЕН ПЛАН**

**ЯНУАРИ**

1. Литературно четене с децата от ОУ ,,Иван Мирчев‘‘ по повод 135 г. от рождението на Николай Райнов. – Библиотека
2. Литературно четене и беседа на романа ,, Снаха‘‘ от Георги Караславов по повод 120 г. от рождението му. - Пенсионерски клуб.
3. 1380 г. от рождението на кан Аспарух (Исперих)- прожекция на филма ,, Хан Аспарух‘‘- Библиотека с учениците от ОУ ,, Иван Мирчев‘‘.
4. „Бабинден” – ритуал и веселие-21.01– пенсионерски клуб

5.,,Фолклорна магия“-урок с учениците от 9 ОУ „Веселин Ханчев“ гр.Ст.Загора-запознаване с местните дълбошки носии

 **Разходи 100.00лв (реклама, украса материали и награди)**

 **ФЕВРУАРИ**

**1.** Литературно четене на повестите „Изгубена Станка“ и „Злочеста Кръстинка“ по повод 185 г. от рождението на Илия Рашков Блъсков- Пенсионерски клуб.

**2.**151 г. от обесването на Васил Левски-„Поклон ,Апостоле“-презентация с учениците от ОУ “Иван Мирчев“- Библиотека.

**3.**Литературно четене с учениците от ОУ ,, Иван Мирчев‘‘ на романа ,,Хвърчащата класна стая‘‘ от Ерих Кестнер по повод 125 г. от рождението му- Библиотеката

**4.** „Бабо, разкажи ми…” литературно четене посветено на българските народни приказки, пословици и поговорки - Библиотека.

5.Работилница за мартеници-до края на месеца

6. ,,Трифон Зарезан“ -ритуално зарязване на лозе, конкурс за вино и празнично веселие в пенсионерския клуб.

8.“Бяло и червено“-изложба на мартеници изложба в читалището.

**Разходи( реклама, украса , материали) – 100.00лв.**

**МАРТ**

 1. Баба Марта подарява мартенички на жителите на Дълбоки -01.03

 2.Ден на самодееца-01.03-празнична вечер

 3. 3 март-тържествено издигане на знамето на Р. България-концерт-рецитал пред кметството и поднасяне на цветя на паметника на загиналите войни в Джуранлийския бой.

4.,,Най-вкусната баница“-кулинарна изложба–м. март -читалище

5. „Забележителните жени на Дълбоки“-презентация и беседа в библиотеката по повод международния ден на жената.

6.Празнична програма по случай международния ден на жената- 08.03. в пенсионерския клуб

7.Ретро парти с жените от ансамбъл Дълбоки по случай международния ден на жената 08.03-в читалището

8.”Заговезни-пречистващия огън” –17.03 празник по квартали

9.,,На чаша чай….‘‘ с поезията на Христо Фотев по повод 90 г. от рождението- Библиотека.

10.Литературно четене на романа ,,Последните Шишмановци‘‘ от Вера Мутафчиева по повод 95 г. рождението.- Библиотека с лит. клуб.

11.,,Фолклорна магия“-урок с учениците от 9 ОУ „Веселин Ханчев“ гр.Ст.Загора-„Какво ни разказват шевиците"

**Разходи( реклама, украса , материали) – 200.00лв**

 **АПРИЛ**

**1**.Маратон на четенето- литературни беседи, четене и презентации през целия месец април.

**2**. „До Чикаго и назад“ -литературно четене на първият пътепис на Алеко Константинов по повод 130 г.от издаването му- Библиотека с учениците от ОУ ,, Иван Мирчев‘‘.

**3**. ,, На чаша чай….‘‘ с поезията на Веселин Ханчев по повод 105 г. от рождението- Библиотека с лит. клуб.

**4**.,,Аз обичам природата”-конкурс за рисунки -Библиотека.

**5**. „Низ по село Лазар ходи“- лазаруване из селото –27.04

**6**. „Изворът да не пресъхва-Цветница“ – 20 издание на ДФП 28.04

**7**. „Великденска трапеза”-изложба на великденски яйца и картички- читалище

**Разходи( реклама, украса , материали, награди) – 3300.00лв**

**МАЙ**

1.„Дълбоки – роден край, гордост моя” – празник за селото-06.05.

2 „Ден на победата над Хитлеристка Германия“, “Мир и единство в Европа“ беседа в пенсионерски клуб-09.05

3.,, Мистериите на детектива‘‘- литературно четене с децата от ОУ ,,Иван Мирчев‘‘ по повод 165 г. от рождението на Артър Конан Дойл- Библиотека.

4.Познаваме ли творчеството на Асен Босев – беседа и литературно четене с учениците от ОУ,, Иван Мирчев‘‘ по повод 110 години от рождението му- Библиотека.

5.Ден на славянската писменост-съвместен концерт с ОУ“Иван Мирчев“

6.,,Фолклорна магия“-урок с учениците от 9 ОУ „Веселин Ханчев“ гр.Ст.Загора-запознаване с обичаи-„Еньовден“

7.Мегдански хора

**Разходи( реклама, украса , материали, награди)-1200.00лв.**

**ЮНИ**

1. Ден на детето-Карнавал и забавни игри с децата от селото-читалище -01.06.

2. Денят на Ботев и загиналите за свободата-тържествен концерт.

Кметство, ч-ще, ДОЗР ,училище- 02.06.

3.,,На чаша чай...‘‘с поезията на Атанас Далчев по повод 120 г. от рождението- Библиотека с лит. клуб.

4.,,Тютюн” на Димитър Димов-литературно четене, беседа по повод 115 години от рождението на писателя –Пенсионерски клуб.

5. „Еньовден” – обредно събиране на билки и ритуал-24.06

 **Разходи( реклама, украса , материали ,награди)-200.00лв.**

**ЮЛИ**

1„Здравей, лято!” – детски празник -м .юли.

2.Лятна работа с децата-всеки вторник и четвъртък от 10.00 до 12.00 ч.

3.Литературно четене и беседа на романа „Живот в скалите‘‘ на Мария Лалева по повод 55 г. от рождението

4.,,Дамата с камелиите‘‘ -литературно четене и беседа по повод 200 г. от рождението на Александър Дюма- син- Библиотека с лит. клуб.

7.12 август-международен ден на младежта -Дискотека под звездите.

8.,,Лятно кино под звездите“

9.Вечери на музиката-балканска, ретро, руска и др.

**Разходи( реклама , материали, награди)-100.00лв.**

**АВГУСТ**

1.Лятна работа с децата-всеки вторник и четвъртък от 10.00 до 12.00 ч.

2**.**,, Кой създаде рибния буквар‘‘ презентация по повод 225 г. от рождението на Петър Берон- урок по родолюбие с децата от лятната занималня.**-** Библиотека.

3.,, Приказен свят‘‘ – ден посветен на най- малките читатели- четене на приказки и разиграване на сценки с децата от лятната занималня- Библиотека.

4.Довиждане, лято!” – детски празник закриване на лятната ваканция.

5.Партньори и съорганизатори в НТФС „Богородична стъпка“-„На селски сбор не се кани“-Обичаи, песни и танци.

6.Мегдански хора

**Разходи( реклама , материали, награди)-200.00лв.**

**СЕПТЕМВРИ**

 1.Съединението на България-беседа в пенсионерския клуб

 2.На кино с творбите на Николай Хайтов по повод 105 г. от рождението му-прожекция на филм. –Библиотека.

3.Мегдански хора

 **ОКТОМВРИ**

1.Първи октомври-ден на възрастните хора- поздрав на децата от ОУ „Иван Мирчев“ към пенсионерите, празнична програма в пенсионерски клуб.

2.,, Животът и делото на Любен Стойчев Каравелов‘‘- урок по родолюбие с учениците от ОУ,, Иван Мирчев‘‘ по повод **190 г.** от рождението му.- Библиотека.

3.,,Ние врабчетата“-литературно четене с учениците от ОУ “Иван Мирчев“ по повод 95 г. от рождението на Йордан Радичков – Библиотека.

4.Есенни литературни дни-срещи със съвременни поети

5.Пети празник на тиквата

6,,Фолклорна магия“-урок с учениците от 9 ОУ „Веселин Ханчев“ гр.Ст.Загора- запознаване с народните инструменти гайда, гъдулка и тъпан.

**Разходи( реклама, украса , материали ,награди) – 450.00лв**

**НОЕМВРИ**

1**.**Ден на народните будители-презентация „Будители от родния край“, беседа с децата от ОУ „Иван Мирчев“

2. Изложба посветена на 80 години ПААФ ,,Дълбоки”-читалище

3. Юбилеен концерт посветен на 80 години ПААФ” Дълбоки”-читалище

4.,,Гост‘‘- пресъздаване на сцена от романа „Под игото“ на Иван Вазов с учениците от ОУ ,,Иван Мирчев‘‘ по повод 130 г. от издаването му- Библиотека.

5.Литературно четене на приключенския роман ,,Произшествие на тихата улица‘‘ по повод 110 г. от рождението на Павел Вежинов с лит. клуб- Библиотека.

6.,,Първият буквар‘‘- урок по родолюбие по повод 200 г. от издаването на първия български буквар „Рибен буквар“ от д-р Петър Берон- Библиотека.

7.21 ноември-ден на християнското семейство-посещение на местната църква и „Край домашната трапеза-семейството е святост“ с децата от ОУ “Иван Мирчев“.

**Разходи( реклама, украса , материали, награди) – 600.00лв**

**ДЕКЕМВРИ**

1. Седми национален фестивал “От Игнажден до Коледа-традиции и съвременност“-м .декември. –в с. Дълбоки

2.180 г. от рождението на Петко Киряков Калоянов – прожекция на филма ,,Капитан Петко Войвода‘‘ в пенсионерски клуб.

3.,, На чаша чай….‘‘ с поезията на Никола Йонков Вапцаров по повод 115 г. от рождението му- Библиотека с литературен клуб.

4.Литературно четене на поезията на Павел Матев по повод 100 г. от рождението- Пенсионерски клуб.

5.,,Добре дошъл, Дядо Коледа“-запалване светлините на елхата и празнична програма с децата от селото-читалище

6.„Стани нине, господине, че ти идем добри гости“-коледуване из селото

7.Изложба на коледни краваи и сурвачки – м.декември -читалище

8.,,Фолклорна магия“-урок с учениците от 9 ОУ „Веселин Ханчев“-„Край Коледната трапеза“

**Разходи / афиши, украса, награди и др. / - 2900.00 лв.**

**За комплектуване на библиотеката с нова литература през годината-1500 лв.**

**За реализиране на плана за 2024 година е необходима сума в размер на 10850 лв /десет хиляди осемстотин и петдесет лв./**

**Очаквани приходи за реализация на мероприятията :**

 Целева субсидия от общината **6320.00 лв.**

-Детски празник „Изворът да не пресъхва-Цветница 2024 г.“-**2780**.00лв.

-Празник на селото-**1100**.00лв.

-Седми национален фестивал ,,От Игнажден до Коледа-традиции и съвременност“-**2140**.**00лв.**

-Пети празник на тиквата-**300**.**00лв.**

* **Спонсори и дарения-1000.00 лв.**
* **От проект- 1200.00 лв.**
* **От годишната субсидия на читалището -2330.00 лв.**
* **Настоящият план е приет на заседание на Настоятелството на 31.10.2023 г.**